Obererezh milourel a-gevret a-enep Iran

Bombezadennoù israelat ha stadunanat war Iran e 2026 a zo un oberiadur brezel kevredet stadunanat-israelat kroget d’an 28 a viz C’hwevrer 2026 a-enep Iran. An oberaidur a zo anvet Leon krozus (hebraeg: מִבְצַע שְׁאָגַת הָאֲרִי, Mivtsá She'agát Ha'arí) gant Israel hag Oberiadur fulor meurdezus (saozneg: Operation Epic Fury)  gant Departamant Difenn ar Stadoù-Unanet, a oa bet sevenet gant ar pal da lazhañ pennoù uhel Iran, politikourien, pennoù an nerzhioù difenn ha savadurioù. An dagadenn a oa bet savet ivez gant ar c'hoant da lazhañ  ar penn-uhel Ali Khamenei. 

 Kenarroud 
E miz Even 2025 en doa taget Israel Iran a-benn paouez gant ar programm nukleel iranat. D'an 22 a viz Even ez ae ar Stadoù-Unanet d'ar brezel o vombeziñ staliadurioù nukleel iranat. Un harz-tennañ a voe sinet tri devezh goude. https://www.france24.com/fr/moyen-orient/20251228-iran-isra%C3%ABl-le-r%C3%A9cit-des-12-jours-de-guerre-ouverte

E fin miz Kerzu 2025 hag e miz Genver 2026 e tarzhas manifestadegoù en Iran, a c'halve peurgetket da lakaat un termen d'ar Republik Islamek. Gant renad Iran e voe gwasket taer ar manifestadegoù-se, ma varvas miliadoù a dud. E respont d'ar moustrerezh-se e kondaon ar Stadoù-Unanet ar renad hag e krog da vodañ o nerzhioù milourel er Reter-Kreiz e mizioù Genver ha C'hwevrer 2026 a-benn en em brientiñ d'un oberiadenn en Iran. https://www.radiofrance.fr/franceinfo/podcasts/les-documents-franceinfo/manifestations-en-iran-le-point-sur-la-repression-et-le-bilan-des-victimes-3979870

 Oberiadur 
D'an 28 a viz C'hwevrer 2026 e kemenn ar prezidant stadunanat Donald Trump en ur video embannet war ar rouedadoù sokial ez eo «kregiñ a reas an nerzhioù lu stadunanat gant obererezhioù stourm meur en Iran». Merket e vez tarzhadegoù e meur a c'hornad eus Tehran, en o zouez ar c'harter m'emañ al levier meur Ali Khamenei o chom peurliesañ, hag ivez e-kichen palez ar prezidant hag ar C'huzul broadel evit ar surentez. Mediaoù eus Iran a ro da c'houzout ivez gwalldaolioù en Isfahan (lec'hienn ur c'hemplezh nukleel meur), Qom, Karaj, Kermanshah, Lorestan ha Tabriz. https://www.lemonde.fr/international/article/2026/02/28/israel-et-les-etats-unis-attaquent-l-iran_6668678_3210.html

Tsahal a ro da c'houzout tennoù fuc'helloù balistik adalek Iran war-du Israel nebeut amzer goude ma oa kroget gant ar bombezadegoù war Iran. Klevet e oa bet c'hwitellerezed-tro  e Tel Aviv hag e rannvroioù eus Israel. Broioù all eus ar Reter-Kreiz, evel an Emirelezhioù Arab Unanet, Koweit, Katar hag Arabia Saoudat a zo bet tizhet gant renad Iran, gant ar pal da zistrujañ ar bazennoù milourel stadunanat a zo eno. https://www.sfgate.com/news/article/strike-zones-these-maps-show-where-the-u-s-and-21947536.php

Pal an oberiadenn eo distrujañ barregezhioù nukleel danvezel Iran hag aesaat fin ar renad iranat.

 Notennoù ha daveennoù 

Rummad:2026
Rummad:Bombezadegoù
Rummad:Istor Israel
Rummad:Istor Iran